שימושים רפואיים לכסף

שימושים רפואיים לכסף (באנגלית: medical uses of silver) הוא מונח רחב, המתייחס למספר שימושים אפשריים ליסוד הכסף, הן ברפואה המערבית והן ברפואה האלטרנטיבית. מתברר כי ליוני כסף ישנה השפעה אנטי-ספטית, וניתן להשתמש בהם לצורך מניעת זיהומים במנגנונים שונים. עובדה זו שימשה את עולם הרפואה במשך עשרות שנים כאשר כסף היה אחד האמצעים המקובלים והנפוצים ביותר למניעת התפשטות זיהומים, עד הופעת האנטיביוטיקה.

==מנגנון פעולה==
מחקרים הראו כי לכסף בצורתו כיסוד וגם כתרכובת יש השפעה רעילה על חיידקים, אצות, ופטריות בתנאים מסוימים<ref name="ncbi.nlm.nih.gov"></ref>. ההשפעה האנטי-בקטריאלית (נוגדת החיידקים) נובעת מנזק בלתי הפיך שגורמים יוני כסף לאנזימים מסוימים מקרומי התא של מחוללי המחלה. כך למעשה נוצר אפקט אנטי-ספטי (אפקט מחטא)<ref name="ncbi.nlm.nih.gov"/>. השפעה זו מתגברת אף יותר בנוכחות שדה אלקטרו-מגנטי, כיוון ששדה זה גורם לשחרור יוני כסף בכמות מוגברת<ref></ref>. כמות גדולה של יונים תגרום באופן פשטני לאפקט אנטי-בקטריאלי חזק יותר<ref></ref>.

במהלך תהליך הרג החיידקים יוני הכסף נבלעים על ידי החיידק, ולאחר חיסול החיידק היון זמין לפגיעה בחיידקים נוספים. כלומר, החיידקים שנפגעו ומתו יהוו מקור לכסף שישמש לחיסול חיידקים נוספים<ref></ref>.

==שימושים רפואיים==
===קרם אנטי-בקטריאלי===
Silver Sulfadiazin- SSD הוא תכשיר אנטיביוטי מקומי שנועד לשימוש במקרים של כוויות עמוקות ושטחיות על מנת למנוע התפתחות זיהום<ref></ref>. ה-SSD התגלה בשנות ה-60 של המאה ה-20, והיה בשימוש כתרופת הבחירה במקרים של צורך בתכשיר מקומי אנטי דלקתי לטיפול בכוויות במשך מספר עשורים<ref></ref><ref></ref><ref></ref>.

עם זאת, עבודות מודרניות מהשנים האחרונות הראו כי תכשירים מודרניים מנעו זיהומים בצורה יותר טובה מ-SSD שהיה תרופת הבחירה במשך עשורים<ref></ref><ref></ref><ref></ref>. לכן SSD אינו מומלץ יותר כתרופת הבחירה למניעת זיהום במקרים של כוויות עוריות<ref></ref><ref></ref>.

כיום, SSD אמנם אינו תרופת הבחירה כפי שהיה בעשורים קודמים, אך עדיין חלק מרשימת התרופות ההכרחיות כפי שפורסמו על ידי ארגון הבריאות העולמי, ונחשב אחת מהתרופות הבטוחות והאפקטיביות ביותר הנצרכות במערכת הבריאות. עם השנים נוספו מספר תרופות נוספות מבוססות SSD לטיפול בכוויות מדרגה שנייה ושלישית, שאושרו על ידי מנהל המזון והתרופות האמריקאי.

===תחבושות===
במטה אנליזה שפורסמה בשנת 2017, והתייחסה למחקרים שבוצעו בין השנים 2000 ל-2015 נמצא כי לכסף השפעה אנטי-בקטריאלית חיובית, הגורמת לשיפור משמעותי באיכות החיים תוך סיכון נמוך ועלות-תועלת מצוינת<ref name="ReferenceA"></ref><ref name="ReferenceA"/>. במטה אנליזה נוספת מ-2014 נמצא כי שימוש בתחבושות כסף האיץ את זמן הריפוי של פצעים, בהשוואה לפצעים אצל מטופלים שנחבשו בתחבושות שאינן מכילות כסף<ref></ref>. במטה אנליזה של מחקרים קליניי מבוקרים משנת 2013 אף נמצא כי שימוש בתחבושות כסף מועיל בצורה מובהקת בטיפול בכיבים בוורידי הרגליים<ref></ref>.

לאור ראיות אלה מספר תחבושות מכילות כסף כגורם אנטי-בקטריאלי אושרו על ידי מנהל המזון והתרופות האמריקאי.

===צינורות תוך קניים===
בסקירה שיטתית משנת 2015 נמצא ציפוי כסף לצינור הנשמה תוך קני הוביל לירידה בסיכון ללקות ב-VAP - ventilator-associated pneumonia, בהשוואה למטופלים מונשמים בצינורות הנשמה אחרים<ref></ref>. הירידה בסיכון לדלקת ריאות מקושרת הנשמה תורמת גם לחסכון בעלויות האשפוז של החולים<ref></ref>. עבודות נוספות ככלל הסכימו עם מסקנה זו, אך מספר עבודות הזהירו כי עדיין יש צורך לנקוט אמצעי זהירות נוספים על מנת למנוע דלקות ריאה, וכי לא ברורה מידת העלות-תועלת של טיפול זה<ref></ref><ref></ref>.

===קטטרים===
סדרת מחקרים משנת 2011 מצאה קשר ברור בין שימוש בקטטרים מצופים שכבת כסף, לבין שיעור נמוך יותר של הופעת דלקות דרכי שתן המקושרות להחדר קטטר, ביחס לקטטר ללא ציפוי כסף<ref></ref>. עם זאת, מחקרים נוספים על אף שהסכימו עם מסקנה זו הזהירו מפני העלות הגבוהה של מעבר לשימוש שגרתי בקטטרים מצופים כסף<ref></ref>. מחקרים אחרים טענו כי העלות הגבוהה של הקטטרים המצופים מתקזזת כאשר לוקחים בחשבון את החסכון בהוצאה על טיפול בכמות גדולה יותר של מטופלים עם דלקות דרכי שתן<ref></ref><ref></ref>.

ההשפעה האנטי- דלקתית באה לידי ביטוי לא רק בקטטרי שתן, אלא גם למשל בקטטרים המוחדרים לווריד מרכזי. עם זאת, זרימת הדם הרציפה על הצנתר גורמת לשחיקה מהירה של שכבת הכסף והיעלמות האפקט לאחר כ-48 שעות<ref></ref>.

=== פטמות כסף ===
פטמות כסף נועדו לספק פתרון אידיאלי לנשים מניקות. הן מטפלות ומונעות כאבים, סדקים, דלקות ופטריות שנגרמו כתוצאה מהנקה/שאיבה. חברת ״סילברט״ (Silverette) האיטלקית החלה לשווקן בכל העולם מאז 2003 לאחר שבוצעו מחקרים מקיפים בבית החולים בפאודה, איטליה, בשיתוף רופאות, מיילדות ויועצות הנקה. החל מ 2021 הן נמכרות גם בישראל.

=== צילום רנטגן ===
בעידן טרום הצילום הדיגיטלי פלטות המכילות יוני כסף והלוגנים היו הסטנדרט המקובל בכל הקשר לסרט צילום רנטגן. במדינות מתפתחות סרטי רנטגן המכילים כסף עדיין מקובלים לשימוש בשל הדיוק הגבוה שניתן להשיג על ידי שימוש בהם, העלות הנמוכה, והזמינות הנמוכה של צילום דיגיטלי<ref></ref>.

===שימושים נוספים===
בנוסף לשימושים שהוזכרו במעבדות מסוימות משתמשים בכסף על מנת לצבוע תאים מסוימים בגוון סגול כהה קבוע, כך שניתן יהיה לזהות אותם בצורה טובה יותר תחת המיקרוסקופ. התאים הצבועים בולטים בצורה טובה יותר לעין וכך ניתן להפריד אותם מיתר הרקמה.

כסף מהווה חלק מהתרכובת המתכתית ממנה מייצרים מכשירים רפואיים רבים בתחומי אורתופדיה שיקומית, מכשירים לבביים מסוימים, וכן חלק מהנוזל בו משתמשים לסתימות דנטליות.

==תופעות לוואי==
ממוזער
על אף שרעילותו של הכסף נמוכה, אין לגוף האדם שימושים טבעיים ביוני כסף, ולכן אינו ערוך לפנות אותם. כאשר כסף נכנס לגוף בדרכים שונות (שאיפה, מערכת העיכול, הזרקה או במריחה על העור) הכסף נוטה להשתקע בגוף בכמויות קטנות, במיוחד בעור. שימוש ממושך בתכשירים המכילים כסף יכול לגרום להשתקעות של כמות גדולה של כסף בעור ויחד עם חשיפה לשמש יכול להיגרם מצב הנקרא ארגיריה<ref name="ncbi.nlm.nih.gov"/><ref></ref>. ארגיריה היא תופעה גופנית שמתבטאת בעיקר בשינוי גוון העור לכחול-אפרפר, ללא יכולת ריפוי. המחלה אינה נחשבת מסוכנת אך גורמת לפגמים קוסמטיים משמעותיים. שימוש עורי מקומי בכסף יכול להוביל לארגיריה מקומית, אולם הזרקה, שאיפה, ובליעה של כסף בכמויות גדולות יכולות להוביל לארגיריה מפושטת<ref></ref><ref></ref>.

בנוסף, לאנשים מסוימים יש אלרגיה לכסף ומנועים משימוש בתכשירים אלו. תכשירים ואמצעים המכילים כסף קיימים בשימוש נרחב בבתי החולים ויש להקפיד על הימנעות משימוש בהם במטופלים בעלי אלרגיה לכסף<ref name="ncbi.nlm.nih.gov"/><ref></ref>.

==טיהור מים==
בשל יכולותיו המחטאות כסף משמש גם לחיטוי מים במקומות רבים, לדוגמה בתחנת החלל הבינלאומית<ref></ref>. בתי חולים גדולים רבים משתמשים במסננים המכילים נחושת וכסף כדי להתמודד עם זיהומים שונים הנוטים להתפתח בבתי חולים<ref></ref>.

ארגון הבריאות העולמי אף ממליץ על תכשירי כסף לטיהור מים במדינות מתפתחות, וכן על מסננים דרכם עוברים המים ומטוהרים<ref></ref>.

==רפואה אלטרנטיבית==
תמיסות המכילות כסף משווקות גם כתוסף מזון, בטענה שהמינרלים בהם יכולים לסייע במניעת מחלות שונות דוגמת סרטן, סוכרת, איידס, הרפס, שחפת ועוד, על אף שלא נמצאה הוכחה מדעית לטענה זו<ref></ref><ref></ref><ref></ref>. בעקבות כך, תמיסות כסף נאסרו לשימוש במדינות מסוימות, ובמדינות רבות אחרות גורמים רגולטוריים שונים הפיצו אזהרות מפני השימוש בהם באינדיקציות שהוזכרו. עם זאת, תמיסות כסף עדיין משווקות תחת שמות שונים ותחת קטגוריות שמפוקחות בצורה הדוקה פחות בטענות מבוססות חלקית<ref></ref>.

==היסטוריה==
השימוש הרפואי בכסף מגיע עוד לעת העתיקה, ואף הוזכר בכתבי היפוקרטס<ref name="ReferenceB"></ref>. עד שלביה המוקדמים של המאה ה-20 כסף היה בשימוש נרחב בתחומי הכירורגיה על מנת להוריד פוטנציאל זיהומים (תפרים המכילים כסף, משחות שונות ועוד). השימוש האנטי-ספטי בא לידי ביטוי גם במלחמת העולם הראשונה בה חיילים השתמשו בתחבושות המכילות כסף כדי לחבוש את הפצועים<ref name="ReferenceB"/><ref></ref>.

החל משנות ה-40 של המאה ה-20, לאחר התפתחות האנטיביוטיקה המודרנית פחת השימוש בכסף כתכשיר אנטי-ספטי, אולם הוא עדיין בשימוש באינדיקציות מסוימות שפורטו.

==עלויות==
אחד השיקולים בשימוש בכסף למוצרים רפואיים הוא עלותו הגבוהה יחסית בהשוואה למוצרים אחרים שאינם מכילים כסף. למשל, לפי המרכז הלאומי הבריטי לשירותי בריאות ההוצאה על תחבושותה מכילות כסף בשנת 2006 הייתה 25 מיליון פאונד. העלות של תחבושות כסף הייתה 25% מהעלות הכוללת של תחבושות, על אף שכמותן בפועל הייתה רק 14%<ref></ref>.

==ראו גם==
* אנטיביוטיקה
* מטא-אנליזה
*אנטיביוטיקה
*ארגיריה

==קישורים חיצוניים==
<div class="mw-content-ltr">
* [https://apps.who.int/iris/bitstream/handle/10665/273826/EML-20-eng.pdf?ua=1 WHO Model List of Essential Medicines]
</div>

==הערות שוליים==

קטגוריה:רפואה
קטגוריה:תרופות
קטגוריה:טיפולים רפואיים
קטגוריה:כימיה
קטגוריה:כסף (יסוד)